section_heading: Dizajn i razvoj
paragraph_text: Prvi prototip IKa-3 koji je poletio u proljeće 1938. bio je opremljen motorom na vodeno hlađenje Hispano Suiza 12Y-29, snage 920 KS i bio je naoružan s jednim topom kalibra 20 mm, koji je pucao kroz sredinu propelera i s dva mitraljeza FN-Brauning koji su bili namješteni iznad poklopca motora. Trup je bio napravljen od čeličnih cijevi pokrivenih lakim drvenim pločama i platnom, dok je konstrukcija krila bila drvena sa zakrilcima metalne konstrukcije pokrivenim platnom i uvlačivim podvozjem.